Ντρου Νέιμικ

Ο Ντρου Νέιμικ, γεννημένος στις 18 Φεβρουαρίου 1985 στο Μούσκεγκον του Μίσιγκαν, είναι Αμερικανός καλαθοσφαιριστής, ο οποίος αγωνιζόταν στην ομάδα του Άρη την σεζόν 2014-15.

Καριέρα
Ο Νέιμικ ξεκίνησε να παίζει μπάσκετ στο λύκειο του βόρειου Μούσκεγκον και το 2003 ξεκίνησε την φοίτηση του στο κολέγιο του Μίσιγκαν Στέιτ. Στην πρώτη του χρονιά αγωνίστηκε σε 22 αγώνες, ενώ την δεύτερη χρονιά του απονεμήθηκε το βραβείο του σπουδαστή-αθλητή του κολεγίου. Η ομάδα του έφθασε στο φάιναλ-φορ του NCAA και τις δύο χρονιές, αλλά το 2005-06 ο Νέιμικ τραυματίστηκε στις αρχές της περιόδου χάνοντας το υπόλοιπο της χρονιάς, με αποτέλεσμα η αμερικάνικη ομοσπονδία να του δώσει έναν ακόμη χρόνο στο NCAA. Το 2006-07, αγωνίστηκε σε 35 αγώνες και πραγματοποίησε 55 κοψίματα, ρεκόρ που ήταν δεύτερο στην ιστορία του πανεπιστημίου, ενώ στους Big Ten ήταν τρίτος στα κοψίματα.

Μετά την αποφοίτηση του, ο Νέιμικ μεταγράφηκε στην πολωνική Κότβιτσα Κόλομπρτσεκ, με την οποία κέρδισε το κύπελλο Πολωνίας και αναδείχθηκε κορυφαίος αμυντικός της χρονιάς. Στην συνέχεια, υπέγραψε στην ισπανική Κάσερες Θιουδάδ ντε Μπαλοντσέστο, με την οποία κατέλαβε την έκτη θέση στην δεύτερη κατηγορία του ισπανικού πρωταθλήματος. Το καλοκαίρι του 2010, αγωνίστηκε στο NBA Summer League με την ομάδα των Ιντιάνα Πέισερς, οι οποίοι τον αντάλλαξαν με τους Λος Άντζελες Λέικερς.PACERS: Rookie/Free Agent Camp Roster 2010 - NBA.com

Στις 24 Σεπτεμβρίου 2010, υπέγραψε στους Λέικερς, οι οποίοι τον απελευθέρωσαν μετά το προπονητικό καμπ, για να υπογράψει τελικά στους Μπέικερσφιλντ Τζαμ της NBA Development League.Players - NBA D-League/Stats

Την επόμενη διετία, αγωνίστηκε στην Τσεχία και τη Νίμπουρκ, με την οποία κατέκτησε το νταμπλ και τις δύο χρονιές.CEZ Nymburk adds size with Naymick Το 2014, έπαιξε για μικρά χρονικά διαστήματα στο Μεξικό και το Πουέρτο Ρίκο και το καλοκαίρι του 2014 μεταγράφηκε στον Άρη Θεσσαλονίκης, με τον οποίο κατέκτησε την τέταρτη θέση του ελληνικού πρωταθλήματος, αν και αντιμετώπισε συχνά προβλήματα τραυματισμού.

Το Νοέμβριο του 2015, υπέγραψε στην γερμανική Μπαϊρόιτ,Drew Naymick ist der neue Center von Medi Bayreuth διακόπτοντας την συνεργασία τους μόλις δύο μήνες αργότερα.

Συνέχισε στην Ιαπωνία με τις ομάδες των Λινγκ Τγκίτσι Μπρεξ και Αλβάρκ Τόκιο.Toyota Alvark Rosters - RealGM

Παραπομπές

Πηγές
 NAYMICK, DREW - Welcome to EUROLEAGUE BASKETBALL
 Τι παίκτης είναι ο Drew Naymick ; » BASKETBALL ARIS 
 Andrew Naymick - Eurobasket

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Μπέικερσφιλντ Τζαμ
Κατηγορία:Καλαθοσφαιριστές πολωνικών συλλόγων
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές τσεχικών συλλόγων
Κατηγορία:Καλαθοσφαιριστές μεξικανικών συλλόγων
Κατηγορία:Καλαθοσφαιριστές πορτορικανικών συλλόγων
Κατηγορία:Καλαθοσφαιριστές γερμανικών συλλόγων